Στοιχεία της πρότασης.  
   
 **Α**  
α-Ο μαθητής διαβάζει ( υποκείμενο + ρήμα).  
  
β-Ο μαθητής διαβάζει το μάθημα ( υποκείμενο +ρήμα +αντικείμενο).  
  
γ-Η Λένα απαντά ( υποκείμενο + ρήμα)  
  
δ-Η Λένα απαντά την ερώτηση (υποκείμενο +ρήμα +αντικείμενο)  
 Β  
  
Κατηγορούμενο είναι το επίθετο (συνήθως) το οποίο, μαζί με συνδετικό ρήμα, δίνει μια ιδιότητα στο υποκείμενο ή στο αντικείμενο μιας πρότασης.  
  
  
ε-Ο μαθητής είναι εργατικός ( υποκείμενο + ρήμα+ κατηγορούμενο).  
  
στ-Η Λένα φαίνεται ήσυχη (υποκείμενο + ρήμα +κατηγορούμενο)  
   
ζ- Ο Γιώργος είναι **όμορφος**.  
  
…τι χρησιμοποιούμε ως κατηγορούμενο;

Ο Γιώργος είναι **όμορφος**. → **επίθετο**  
Ο Γιώργος είναι **φίλος** μου. → **ουσιαστικό**  
Ο Γιώργος είναι **εκείνος**; → **αντωνυμία**  
Ο Γιώργος είναι **πρώτος**. → **αριθμητικό**  
Ο Γιώργος είναι **κουρασμένος**. → **μετοχή**  
Η καρέκλα είναι **από ξύλο** (αντί του επιθέτου ξύλινη) → **εμπρόθετο**  
Ο Γιώργος είναι **ό,τι κι αν πεις** → **πρόταση** Γ  
  
Είπαμε στην αρχή ότι το κατηγορούμενο δίνει μια ιδιότητα στο υποκείμενο ή στο αντικείμενο μέσω του συνδετικού ρήματος. Συνεπώς, το συνδετικό ρήμα είναι εκείνο που **συνδέει** την **ιδιότητα** με το **υποκείμενο** ή το **αντικείμενο.**Η **Ελένη** είναι **όμορφη** → η λ. **όμορφη** **είναι κατηγορούμενο**, γιατί το συνδετικό ρήμα *είναι* συνδέει τη λ. **όμορφη** με το υποκείμενο **Ελένη.  
Ο Γιάννης δείχνει υπομονετικός.**  
Ποια ρήματα χρησιμοποιούνται ως συνδετικά;  
  
Χρησιμοποιούνται ως συνδετικά και τα ρήματα που έχουν παρόμοια σημασία με τα είμαι και γίνομαι· τέτοια ρήματα είναι τα:   
*απομένω, βρίσκομαι, γεννιέμαι, ζω, πεθαίνω, στέκομαι, διατελώ, υπηρετώ, φυτρώνω, αποδεικνύομαι, δείχνομαι, θεωρούμαι, λέγομαι, λογαριάζομαι, μοιάζω, νομίζομαι, παρουσιάζομαι, χειροτονούμαι κ.ά.*Το φαγητό **έγινε**  νόστιμο.  
 Ο Νίκος **έζησε** μόνος.  
**Στάθηκα**  άτυχος.  
**Διετέλεσε**  προϊστάμενος του υπουργείου.  
Ο κ. Ιωάννου **θεωρείται**  σπουδαίος ερευνητής.  
  
..και..  
  
 **Εργάστηκε ως** σκλάβος.  
 **Δούλεψε σαν** σκλάβος.  
 **Περνιέται για** έξυπνος.  
 Δ   
  
…άσκηση..  
  
Δίπλα σε κάθε πρόταση γράφουμε τα στοιχεία της όπως στην α.  
  
α-Δίκαιος ήταν πάντα ο Αριστείδης(κατηγορούμενο +ρήμα +υποκείμενο)  
  
β-Ο Ναπολέων ονομάστηκε μέγας .  
  
γ-Η Ελένη σπουδάζει μαθηματικός  
  
δ-Καθηγήτρια μαθηματικών έγινε η Ελένη .  
  
ε-Κουρασμένοι φαινόντουσαν οι αθλητές .  
  
στ-Οι μαθητές παραμένουν ανήσυχοι .  
  
ζ-Διακρίθηκε ως σκακιστής ο φίλος μου ο Γιώργος  
  
η-Η γριούλα ζούσε μόνη σ’ ένα παλιό σπίτι.  
  
θ-Έγινε δικηγόρος στην Αγγλία.  
  
ι- Ως αθλητής δεν έκανε και πολλά.  
  
ια-Εκλέχτηκε πρόεδρος της τάξης ο Βασίλης .  
  
ιβ- Ο τεχνίτης της τηλεόρασης θεωρείται ειδικός .  
  
ιγ- Μετά απ’ αυτό ο τερματοφύλακας έμοιαζε σαν χαμένος.  
  
ιδ- Η Κάτια κληρώθηκε διαιτητής του ποδοσφαιρικού αγώνα.  
  
 Ε  
..άσκηση..  
  
…γράφετε δικές σας προτάσεις με κατηγορούμενα